Røysterett for kvinner

mini|Demonstrasjon for kvinneleg røysterett i New York i 1912
mini|Berre menn røysta ved dette valet i New York i 1900.

Røysterett for kvinner var ei av dei første store kampsakene for kvinnerørsla.

 Historie 
Det oppstod mot slutten av det 1800-talet rørsler i fleire land som kjempa for at kvinner skulle få same røysterett som menn. Målet deira var først og fremst å få slutt på diskriminering av kvinner i høve til menn, ikkje nødvendigvis å innføre allmenn røysterett ved å fjerne diskriminering basert på økonomiske, religiøse eller rasemessige forhold.

Stemmeretten vart utvida til å gjelde kvinner på ulike tider i ulike land, og i mange tilfelle vart han også trekt attende etter nokre år. Det var også vanleg at kvinner hadde strengare vilkår for å få røysterett enn menn, for eksempel ved at berre gifte kvinner fekk retten.

Den første staden som innførte kvinneleg røysterett var New Jersey. Der vart det innført i 1776, men trekt attende i 1807. Pitcairnøyane var neste stad, i 1838. Deretter kom Sør-Australia i 1861, og så kom forskjellige territorier i USA.

Det første landet som innførte kvinneleg røysterett utan atterhald var New Zealand, rett før valet i 1893. Dette omfatta likevel berre røysteretten; det gjekk enda nokre år før kvinner kunne stille til val. Sør-Australia var den første staden som tillét kvinner å stille til val til parlamentet, i 1894, 33 år etter at kvinneleg røysterett vart innført.

Det første europeiske landet som innførte kvinneleg røysterett var Finland, som innførte allmenn røysterett og rett til å stille til val i 1906. Landet fekk i 1907 verdas første kvinnelege medlemmer av ei nasjonalforsamling, da 19 kvinner vart vald inn i riksdagen. Danmark innførte kvinneleg røysterett i lokalval i 1908 og i nasjonale val i 1915, mens Noreg innførte det for alle val i 1913.

Under første verdskrigen endra haldninga til kvinners evner og moglegheiter seg i fleire vestlege land, fordi kvinner vart sett inn i tradisjonelle mannsyrke for å fylle opp plassane til dei som var sende til fronten. I 1918 innførte Storbritannia røysterett etter nesten same vilkåra som for menn (fulle rettar vart gitt i 1928), mens kvinner i Tyskland fekk same rett som mennene. I 1920 vart kvinneleg røysterett innført i USA, og deretter fylgde dei fleste vestlege landa fram mot andre verdskrigen. Eit unntak var Frankrike, som først kom etter i 1945, samtidig som Japan.

Dei siste vestlege landa der kvinner fekk røysterett var Sveits (1971) og Liechtenstein (1984). Det er framleis nokre få land som ikkje har kvinneleg røysterett, dei fleste av dei med basis i visse tolkingar av Koranen. Bhutan skil ikkje mellom kvinner og menn, men i og med at landet har eit prinsipp om éi røyst per eigedom fører dette til at mange kvinner i røynda ikkje har røysterett.

 År Land 1893  New Zealand 1902  Australia 1906  Finland 1913  Noreg 1915  Danmark, Island 1917  Sovjetunionen 1918  Austerrike, Tyskland 1919  Tsjekkoslovakia, Luxembourg, Nederland, Polen 1920  Canada, USA 1921  Sverige 1922  Irland 1927  Uruguay 1928  Storbritannia 1929  Ecuador 1930  Sør-Afrika (kvite) 1931  Spania, Sri Lanka 1932  Brasil, Thailand 1934  Cuba, Tyrkia 1935  Burma 1938  Bulgaria, Filippinene 1942  Den dominikanske republikken 1944  Frankrike 1945  Guatemala, Ungarn, Indonesia, Japan, Panama, Trinidad og Tobago 1946  Benin, Italia, Liberia, Romania, Jugoslavia 1947  Argentina, Malta, Togo, Venezuela, Vietnam 1948  Belgia, Israel, Nord- og Sør-Korea 1949  Chile, Costa Rica, India, Syria 1950  Barbados, El Salvador 1951  Nepal 1952  Bolivia, Hellas 1953  Kina, Jamaica, Mexico 1954  Columbia 1955  Etiopia, Ghana, Nicaragua, Peru 1956  Kamerun, Den sentralafrikanske republikken, Tsjad, Kongo, Egypt, Gabon, Guinea, Elfenbeinskysten, Laos, Madagaskar, Mali, Mauritania, Niger, Pakistan, Senegal, Sudan, Tunis, Burkina Faso 1957  Haiti, Honduras, Libanon, Malaysia 1958  Albania, Algerie, Irak, Somalia 1959  Kypros, Mauritius, Marokko 1960  Nigeria, Zaire 1961  Burundi, Gambia, Paraguay, Rwanda, Sierra Leone, Tanzania 1962  Uganda 1963  Iran, Kenya, Libya 1964  Afghanistan, Malawi, Zambia 1965  Botswana, Singapore 1966  Guyana, Lesotho 1967  Sør-Yemen 1968  Sør-Jemen 1969  Swaziland 1970  Fiji 1971  Sveits 1972  Bangladesh 1974  Jordan 1976  Portugal 1984  Liechtenstein 2005  Kuwait

 Land utan kvinneleg røysterett per 2006 

Landa som ikkje har røysterett, eller ulike reglar for kvinner og menn, er:

 Brunei – ingen kvinneleg røysterett
 Dei sameinte arabiske emirata – ingen kvinneleg røysterett
 Libanon – kvinner må ha utdanning for å røyste, menn treng ikkje dette. Det er obligatorisk for menn å røyste og valfritt for kvinner.
 Saudi-Arabia – ingen kvinneleg røysterett

Nett innført: 
 Kuwait er det siste landet så langt som innførte kvinneleg røysterett, i 2005.

Røysterett, kvinneleg
Kategori:Kvinnehistorie
Kategori:Kvinnerørsla
Røysterett, kvinneleg